খন্দকার মোশাররফ হোসেন বলেন, সরকার মনে করেছিল খালেদা জিয়াকে বন্দী করে বিএনপিকে তছনছ করে দেবে। কিন্তু তাদের পরিকল্পনা বুমেরাং হয়ে গেছে। খালেদা জিয়া এখন ‘দেশনেত্রী’ থেকে ‘বিশ্বনেত্রীতে’ পরিণত হয়েছেন। মোশাররফ সমাবেশে খালেদা জিয়াকে ‘দেশমাতা’ উপাধি দিয়ে সবাইকে দুই হাত তুলতে বলেন। নেতা-কর্মীরা হাত তুলে তাতে সমর্থন দেন। এরপর মোশাররফ বলেন, খালেদা জিয়ার নেতৃত্বেই বিএনপি নির্দলীয় সরকারের অধীনে নির্বাচনে যাবে এবং আগামী দিনে সরকার গঠন করবে।